கேள்வி: இலங்கையின் கொலைக்களங்கள்: தண்டிக்கப்படாத போர்க்குற்றங்கள் - பின்னணி பற்றி விளக்கவும்.
பதில்: 2009 ஆம் ஆண்டு ஈழப் போரின் இறுதி மாதங்களிலும், 2009 மேயில் அது முடிவடைந்த பின்னரும் இலங்கைப் படைத்துறை மற்றும் விடுதலைப் தமிழீழ விடுதலைப் புலிகள் ஆகிய இரு தரப்பினராலும் சர்வதேச மற்றும் அனைத்துலக மனிதபிமானச் சட்டம் கடுமையாக மீறப்பட்டதற்கன காணொளிகள், ஒளிப்படங்கள் போன்ற சான்றுகள் வெளிவரத் தொடங்கின. இந்தச் சான்றுகளை வெளியிட்ட பல வெளிநாட்டு ஊடக அமைப்புகளில் பிரித்தானிய ஒளிபரப்பாளரான சேனல் 4 என்ற தொலைக்காட்சியும் ஒன்றாகும். நிர்வாணமாக்கப்பட்டு, கண்கள் கட்டப்பட்டு நிராயுதபாணிகளை இலங்கை வீரர்கள் சுட்டுக் கொல்வதைக் காட்டும் காணொளியை 2009 ஆகத்தில் சேனல் 4 செய்தி ஒளிபரப்பியது. இலங்கை அரசாங்கம் இந்தக் காணொளியை போலியானது என்று மறுத்தது. ஆனால் அக்காணொளியை தடயவியல் பகுப்பாய்வு செய்யத சுயாதீன நிபுணர்களாலும், ஐக்கிய நாடுகள் அவையாலும் இந்தக் காணொளி உண்மையானது என்பதை உறுதிப்படுத்தியது. 2010 நவம்பரில், சேனல் 4 செய்திகள் அதே நிகழ்வின் கூடுதல் காணொளியை ஒளிபரப்பியது. 2011 சூன் 14 அன்று, சேனல் 4 ''இலங்கையின் கொலைக்களம்'' என்ற 50 நிமிட ஆவணப்படத்தை ஒளிபரப்பியது, அதில் பொதுமக்கள் மீது இலங்கை வீரர்கள் "கொடூரமான போர்க்குற்றங்களை" நிகழ்த்தும் காணொளி இடம்பெற்றது. இந்த ஆவணப்படம் பன்னாட்டளவில் குறிப்பிடத்தக்க கவணத்தைப் பெற்றது, வெளிநாட்டு அரசாங்கங்கள், சர்வதேச மனித உரிமைக் குழுக்கள் போன்றவற்றிடமிருந்து எதிர்வினைகளைப் பெற்றது. இந்த ஆவணப்படம் இந்தியா, ஆத்திரேலியா, நோர்வே போன்ற நாடுகளில் மறு ஒளிபரப்பு செய்யப்பட்டது. இது வாசிங்டன், டி. சி., பிரசெல்சு, ஒட்டாவா, வெலிங்டன், நியூசிலாந்து ஆகிய இடங்களில் உள்ள சட்டமன்ற உறுப்பினர்களுக்காக சிறப்புக் காட்சியாகத் திரையிடப்பட்டது. இலங்கை அரசாங்கம் இந்த ஆவணப்படத்தை போலியானது என்று கண்டித்தது. பின்னர் இலங்கை அரசு ''லைஸ் அக்ரீட் அப்ஹான்'' என்ற ஆவணப்படத்தை வெளியிட்டது, இது ''இலங்கையின் கொலைக் களங்கள்'' என்ற ஆவணப்படத்தில் கூறப்பட்ட குற்றச்சாட்டுகளை எதிர்ப்பதாகக் கூறியது, ஆனால் ''இலங்கையின் கொலைக் களங்கள்'' ஆவணப் படத்தில் விவரிக்கப்பட்ட குறிப்பிட்ட நிகழ்வுகளைப் பற்றி கையாள்வதாக அது இருக்கவில்லை. 2011 நவம்பரில், மோதலின் இறுதி நாட்கள் தொடர்பான புதிய சான்றுகளுடன் ஐடிஎன் புரொடக்சனால் முந்தைய ஆவணப்படத்தின் தொடர்ச்சியாக ''இலங்கையின் கொலைக்களங்கள்: தண்டிக்கப்படாத போர் குற்றங்கள்'' ஆவணப்படத்தை சேனல் 4 வெளியிடுவதாக அறிவித்தது.
கேள்வி: இலங்கையின் கொலைக்களங்கள்: தண்டிக்கப்படாத போர்க்குற்றங்கள் - மதிப்புரைகளும் பின்விளைவுகளும் பற்றி விளக்கவும்.
பதில்: தி கார்டியன் சாம் வொல்லஸ்டன் இந்த ஆவணப்படத்தை "ஜனாதிபதி மகிந்த ராசபக்ச மற்றும் அவரது தம்பி பாதுகாப்பு செயலாளரிடம் கடுமையான கேள்விகளைக் கேட்ட ஒரு சரியான ஊடகத் துறை - போர்க்குற்ற விசாரணையில் கேட்கப்பட வேண்டிய கேள்விகள்" என்று விவரித்தார். ஆவணப்படத்திற்கு 4½ நட்சத்திரங்களைக் கொடுத்து, த டெயிலி டெலிகிராப்பின் ஜேம்ஸ் வால்டன், ஆவணப்படம் மிகவும் கவனமாக எடுக்கப்பட்டுள்ளதாகவும், எந்த ஆட்சேபனைகளையும் சொல்ல வாய்ப்பு குறைவாகவே இருப்பதாகவும் குறிப்பிட்டார். ரேடியோ டைம்ஸின் டேவிட் புட்சர் இந்த ஆவணப்படத்தை "வேதனையூட்டும்... ஆனால் கடுமையான மற்றும் நீடித்த போர்க்குற்றங்களின் சான்றுகள் தவிர்க்க முடியாததாகத் தெரிகிறது - நன்கு தெரிந்தாலும் குற்றவாளிகள் இன்னும் நாட்டின் அரசாங்கத்தின் ஆட்சியாளர்களாக அமர்ந்திருக்கிறார்கள்" என்றது. இசைக்கலைஞரும் ஆர்வலருமான மாதங்கி அருள்பிரகாசம் படத்திற்கும் அதன் தயாரிப்பாளர்களுக்கும் ஆதரவைத் தெரிவித்து "இந்த C4 #killingfields ஆவணப்படம் என்னால் கூற முடியாத கருத்துக்களை முன்வைக்கிறது" என்று கூறினார்.